"4.6 ATHIKELE YA LEKWALODIKGANG KGOTSA YA MAKASINE Dintlhathu to Kholomo ya lekwalodikgang ke karolwana, mo lekwalodikgannyeng kana makasineng. Mokwadi mongwe yo o rileng o e dirisa ka dinako tsotlhe go kwala ditiragalo mo go yona go tlhaba babuisi botlhale. 4.6.1 Diponagalo Fa o kwala Athikele ya makasine kgotsa ya lokwalodikgang, tlhokomela dintlha tse di latelang: • Tlhagisa dintlha ka boripana le ka tsepamo. Simolola ka dintlha tse di botlhokwa thata: mang, jang, leng, kae, goreng le go fitlhelela kae? • Leka go tlhaeletsana ka mokgwa wa go sa latlhe mooko wa kgang mme o fitlhelele mmuisi. • Sobokanya ka tsepamo kwa ntle ga go fitlha boammaaruri. • Dirisa puo e e tlhaloganyegang. • Setlhogo sa gago se tshwanetse go ngoka mme se bonagale sentle. • Tlhama moono wa kholomo ya gago mme le ona o nne le kgogedi • Laletsa babuisi go romela ditshwaelo • Tlhagisa aterese ya gago ya inthanete mo babuisi ba ka romelang ditshwaelo gona, le go buisa go le gontsi ka kholomo ya gago. • O ka nna wa tlhagisa senepe sa gago jaaka mokwadi. Gakologelwa!! Tlhokomela dintlha tse di latelang fa o kwala athikele ya lekwalodikgang: • Kwala mo dikholomong. • Sala morago dikgato tsa go kwala. (i) Sekao sa lekwalodikgang RAMABOLE YO O ITSEGENG LE NALETSANA YA MMINO BA SOLOFETSA FA BA TLAA KGAOGANNGWA KE LOSO Ka Mooa Phala 45"